Propunere de DECIZIE A CONSILIULUI privind poziția care urmează să fie adoptată în numele Uniunii Europene în cadrul Comitetului de cooperare instituit prin Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Federația Rusă, pe de altă parte, din 24 iunie 1994, în ceea ce privește stabilirea unei liste de conciliatori /* COM/2012/0593 final - 2012/0287 (NLE) */





EXPUNERE DE MOTIVE 1. CONTEXTUL PROPUNERII În contextul procesului de aderare a Federației Ruse la Organizația Mondială a Comerțului, Uniunea Europeană și Federația Rusă au negociat și semnat un acord bilateral sub forma unui schimb de scrisori și a unui protocol privind modalitățile tehnice referitoare la administrarea contingentelor tarifare aplicabile exporturilor de lemn din Federația Rusă către Uniune (denumit în continuare „protocolul”) și un acord privind comerțul cu părți și componente de autovehicule între Uniune și Federația Rusă (denumit în continuare „acordul”). Articolul 25 din protocol și articolul 12 din acord prevăd aplicarea procedurilor de soluționare a litigiilor stabilite în decizia Consiliului de cooperare instituit prin Acordul de parteneriat și cooperare între Comunitățile Europene și statele membre ale acestora, pe de o parte, și Federația Rusă, pe de altă parte, din 24 iulie 1994 (denumit în continuare „Acordul de parteneriat”) în scopul stabilirii regulilor de procedură pentru soluționarea litigiilor în temeiul acestui acord, decizie adoptată la 7 aprilie 2004 (denumită în continuare „decizia Consiliului de cooperare privind soluționarea litigiilor”). Articolul 4 alineatul (1) din respectiva decizie prevede stabilirea de către părți, în cadrul Comitetului de cooperare instituit în cadrul Acordului de parteneriat, a unei liste orientative de conciliatori pentru soluționarea litigiilor. Pentru a asigura buna funcționare a mecanismelor de soluționare a litigiilor prevăzute la articolul 25 din protocol și la articolul 12 din acord, Comisia și guvernul Federației Ruse au convenit asupra numelor a 15 persoane care urmează să fie incluse în lista conciliatorilor prevăzută în decizia Consiliului de cooperare privind soluționarea litigiilor. 2. REZULTATELE CONSULTĂRILOR CU PĂRȚILE INTERESATE ȘI EVALUĂRILE IMPACTULUI Propunerea anexată constituie propunerea de instrument juridic care aprobă poziția pe care Uniunea Europeană o va adopta în cadrul Comitetului de cooperare cu privire la tema menționată mai sus. 2012/0287 (NLE) Propunere de DECIZIE A CONSILIULUI privind poziția care urmează să fie adoptată în numele Uniunii Europene în cadrul Comitetului de cooperare instituit prin Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Federația Rusă, pe de altă parte, din 24 iunie 1994, în ceea ce privește stabilirea unei liste de conciliatori CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (4), coroborat cu articolul 218 alineatul (9), având în vedere propunerea Comisiei Europene, întrucât: (1) În temeiul articolului 4 din decizia Consiliului de cooperare instituit prin Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Federația Rusă, pe de altă parte, din 24 iunie 1994[1], referitor la stabilirea regulilor de procedură pentru soluționarea litigiilor în temeiul acestui acord, decizie adoptată la 7 aprilie 2004 (denumită în continuare „decizia Consiliului de cooperare privind soluționarea litigiilor”), Comitetul de cooperare trebuie să stabilească o listă indicativă, formată din cel mult 15 persoane cu rolul de conciliatori. (2) Protocolul dintre Uniunea Europeană și guvernul Federației Ruse privind modalitățile tehnice în conformitate cu Acordul sub forma unui schimb de scrisori între Uniunea Europeană și Federația Rusă în legătură cu administrarea contingentelor tarifare aplicabile exporturilor de lemn din Federația Rusă[2] către Uniune (denumit în continuare „protocolul”) se aplică cu titlu provizoriu de la data aderării Rusiei la organizația Mondială a Comerțului până la intrarea sa în vigoare. (3) Acordul dintre Uniunea Europeană și guvernul Federației Ruse privind comerțul cu părți și componente de autovehicule între Uniunea Europeană și Federația Rusă[3] (denumit în continuare „acordul”) se aplică cu titlu provizoriu de la data aderării Rusiei la Organizația Mondială a Comerțului până la intrarea sa în vigoare. (4) În conformitate cu articolul 25 din protocol și cu articolul 12 din acord, litigiile pot fi înaintate unui comitet de conciliere în conformitate cu articolul 3 din decizia Consiliului de cooperare privind soluționarea litigiilor. (5) Comisia și guvernul Federației Ruse au convenit cu privire la numele a 15 persoane care urmează a fi înscrise pe lista indicativă de conciliatori. (6) În consecință, este necesar să se stabilească poziția care urmează să fie adoptată în numele Uniunii în cadrul Comitetului de cooperare, ADOPTĂ PREZENTA DECIZIE: Articolul 1 Poziția care urmează să fie adoptată de Uniunea Europeană în cadrul Comitetului de cooperare se bazează pe proiectul de decizie al organismului menționat mai sus anexată la prezenta decizie. Articolul 2 După adoptare, decizia Comitetului de cooperare se publică în Jurnalul Oficial al Uniunii Europene. Articolul 3 Prezenta decizie intră în vigoare la data adoptării sale. Adoptat la Bruxelles, Pentru Consiliu Președintele ANEXA I PROIECT DE DECIZIE NR. 1 A COMITETULUI DE COOPERARE UE-RUSIA din ….. 2012 privind întocmirea unei liste de conciliatori menționată la articolul 4 din decizia Consiliului de cooperare privind soluționarea litigiilor din 7 aprilie 2004 COMITETUL DE COOPERARE, Având în vedere articolul 4 din decizia Consiliului de cooperare instituit prin acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Federația Rusă, pe de altă parte, referitor la stabilirea unor reguli de procedură pentru soluționarea litigiilor în temeiul acordului menționat mai sus, adoptat la 7 aprilie 2004, întrucât: (1) În temeiul articolului 4 din decizia Consiliului de cooperare instituit prin acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Federația Rusă, pe de altă parte, în scopul stabilirii regulilor de procedură pentru soluționarea litigiilor în temeiul acordului menționat mai sus, adoptat la 7 aprilie 2004, Comitetul de cooperare stabilește o listă indicativă de cel mult 15 persoane care doresc și sunt în măsură să își desfășoare activitatea în calitate de conciliatori. (2) Articolul 12 din Acordul privind comerțul cu părți și componente de autovehicule între Uniunea Europeană și Federația Rusă, semnat la Geneva la 16 decembrie 2011, și articolul 25 din Protocolul privind modalitățile tehnice, în conformitate cu Acordul sub forma unui schimb de scrisori între Uniunea Europeană și Federația Rusă, privind administrarea contingentelor tarifare aplicabile exporturilor de lemn din Federația Rusă către Uniune, ambele semnate de către Uniunea Europeană și Guvernul Federației Ruse la Geneva la 16 decembrie 2011, prevăd că litigiile pot fi înaintate unui comitet de conciliere în conformitate cu articolul 3 din decizia Consiliului de cooperare privind soluționarea litigiilor. (3) Părțile au convenit asupra unei liste de 15 persoane, ADOPTĂ PREZENTA DECIZIE: Articolul 1 Lista celor 15 conciliatori este precizată în anexa la prezenta decizie. Articolul 2 Prezenta decizie intră în vigoare la data adoptării. Adoptată la data de … … ….. Pentru Comitetul de cooperare Pentru Uniunea Europeană || Pentru Federația Rusă || Anexă Lista conciliatorilor Conciliatori propuși de UE: Bourgeois, Jacques. Ehlermann, Claus – Dieter. Kuijper, Pieter Jan. Sacerdoti, Giorgio. Torrent, Ramon. Conciliatori propuși de Federația Rusă: Komarov, Alexander Makovsky, Alexander Martynov, Anatoly Shumilov, Vladimir Velyaminov, Georgy Președinți: Luzius Wasescha (Elveția) Crawford Falconer (Noua Zeelandă) Christan Haberli (Elveția) Paul Richard O’Connor (Australia) Helge Seland (Norvegia) [1] JO L 327, 28.11.1997, p. 3. [2] JO L 57, 29.2.2012, p. 3. [3] JO L 57, 29.2.2012, p. 15.